CELEX: 32018D0937
Language: lt
Date: 1530144000000
Title: 2018 m. birželio 28 d. Europos Vadovų Tarybos sprendimas (ES) 2018/937, kuriuo nustatoma Europos Parlamento sudėtis

2.7.2018   
            
            
               LT
            
            
               Europos Sąjungos oficialusis leidinys
            
            
               LI 165/1
            
         EUROPOS VADOVŲ TARYBOS SPRENDIMAS (ES) 2018/937
   2018 m. birželio 28 d.
   kuriuo nustatoma Europos Parlamento sudėtis
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 14 straipsnio 2 dalį,
   atsižvelgdama į Europos Parlamento iniciatyvą (1),
   atsižvelgdama į Europos Parlamento pritarimą (2),
   kadangi:
   
               (1)
            
            
               Europos Sąjungos sutarties (toliau – ES sutartis) 14 straipsnio 2 dalies pirmoje pastraipoje nustatyti Europos Parlamento sudėties kriterijai, t. y. kad Sąjungos piliečių atstovų skaičius neturi viršyti septynių šimtų penkiasdešimties, neįskaitant pirmininko, kad atstovaujama proporcingai mažinant narių skaičių (minimali Parlamento narių iš kiekvienos valstybės narės skaičiaus riba yra šeši) ir kad nė vienai valstybei narei neskiriama daugiau negu devyniasdešimt šešios vietos;
            
         
               (2)
            
            
               ES sutarties 10 straipsnyje, be kita ko, numatyta, kad Sąjungos veikla pagrįsta atstovaujamąja demokratija, kurioje Sąjungos lygiu piliečiai tiesiogiai atstovaujami Europos Parlamente, o valstybės narės atstovaujamos Taryboje jų Vyriausybių, kurios pačios yra demokratiškai atskaitingos savo nacionaliniams parlamentams ar piliečiams;
            
         
               (3)
            
            
               todėl ES sutarties 14 straipsnio 2 dalis taikoma Sutartyse nustatytų platesnių institucinių taisyklių, taip pat apimančių ir nuostatas dėl sprendimų priėmimo Taryboje, kontekste,
            
         PRIĖMĖ ŠĮ SPRENDIMĄ:
   1 straipsnis
   Taikant ES sutarties 14 straipsnio 2 dalį vadovaujamasi šiais principais:
   
               —
            
            
               paskirstant vietas Europos Parlamente visapusiškai išnaudojamas ES sutartyje valstybei narei nustatytas minimalus ir maksimalus vietų skaičius, kad būtų kuo labiau atsižvelgta į atitinkamų valstybių narių gyventojų skaičių,
            
         
               —
            
            
               proporcingo narių skaičiaus mažinimo principas apibrėžiamas taip: kiekvienos valstybės narės gyventojų skaičiaus ir tos valstybės narės vietų skaičiaus – prieš juos suapvalinant iki pilnų skaičių – santykis kinta atsižvelgiant į atitinkamų valstybių narių gyventojų skaičių taip, kad kiekvienas Europos Parlamento narys iš daugiau gyventojų turinčios valstybės narės atstovautų didesniam skaičiui piliečių negu Europos Parlamento narys iš mažiau gyventojų turinčios valstybės narės, kita vertus, kuo didesnis valstybės narės gyventojų skaičius, tuo daugiau vietų jai gali būti skirta Europos Parlamente,
            
         
               —
            
            
               paskirstant vietas Europos Parlamente atsižvelgiama į demografinius pokyčius valstybėse narėse.
            
         2 straipsnis
   Bendrą valstybių narių gyventojų skaičių apskaičiuoja Komisija (Eurostatas), remdamasi valstybių narių pateiktais naujausiais duomenimis pagal Europos Parlamento ir Tarybos reglamente (ES) Nr. 1260/2013 (3) nustatytą metodą.
   3 straipsnis
   1.   2019–2024 m. parlamentinei kadencijai nustatomas toks kiekvienoje valstybėje narėje išrinktų atstovų į Europos Parlamentą skaičius:
   
               Belgija
            
            
               21
            
         
               Bulgarija
            
            
               17
            
         
               Čekija
            
            
               21
            
         
               Danija
            
            
               14
            
         
               Vokietija
            
            
               96
            
         
               Estija
            
            
               7
            
         
               Airija
            
            
               13
            
         
               Graikija
            
            
               21
            
         
               Ispanija
            
            
               59
            
         
               Prancūzija
            
            
               79
            
         
               Kroatija
            
            
               12
            
         
               Italija
            
            
               76
            
         
               Kipras
            
            
               6
            
         
               Latvija
            
            
               8
            
         
               Lietuva
            
            
               11
            
         
               Liuksemburgas
            
            
               6
            
         
               Vengrija
            
            
               21
            
         
               Malta
            
            
               6
            
         
               Nyderlandai
            
            
               29
            
         
               Austrija
            
            
               19
            
         
               Lenkija
            
            
               52
            
         
               Portugalija
            
            
               21
            
         
               Rumunija
            
            
               33
            
         
               Slovėnija
            
            
               8
            
         
               Slovakija
            
            
               14
            
         
               Suomija
            
            
               14
            
         
               Švedija
            
            
               21
            
         2.   Vis dėlto, jei 2019–2024 m. parlamentinės kadencijos pradžioje Jungtinė Karalystė dar bus Sąjungos narė, kiekvienos valstybės narės atstovų Europos Parlamente, pradedančių eiti savo pareigas, skaičius atitiks Europos Vadovų Tarybos sprendimo 2013/312/ES (4) 3 straipsnyje numatytą skaičių, kol teisiškai įsigalios Jungtinės Karalystės išstojimas iš Sąjungos.
   Teisiškai įsigaliojus Jungtinės Karalystės išstojimui iš Sąjungos, kiekvienoje valstybėje narėje renkamų atstovų į Europos Parlamentą skaičius atitiks šio straipsnio 1 dalyje numatytą skaičių.
   Visi atstovai Europos Parlamente, užimantys papildomas vietas, atsiradusias dėl skirtumo tarp vietų skaičiaus, skirto pagal pirmą ir antrą pastraipas, savo pareigas Europos Parlamente pradės eiti tuo pat metu.
   4 straipsnis
   Likus pakankamai laiko iki 2024–2029 m. parlamentinės kadencijos pradžios, Europos Parlamentas pagal ES sutarties 14 straipsnio 2 dalį pateikia Europos Vadovų Tarybai pasiūlymą dėl atnaujinto vietų paskirstymo Europos Parlamente.
   5 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2018 m. birželio 28 d.
      
         
            Europos Vadovų Tarybos vardu
         
         
            Pirmininkas
         
         D. TUSK
      
   
   
      (1)  Iniciatyva, priimta 2018 m. vasario 7 d. (dar nepaskelbta Oficialiajame leidinyje).
   
      (2)  2018 m. birželio 13 d. pritarimas (dar nepaskelbtas Oficialiajame leidinyje).
   
      (3)  2013 m. lapkričio 20 d. Europos Parlamento ir Tarybos reglamentas (ES) Nr. 1260/2013 dėl Europos demografinės statistikos (OL L 330, 2013 12 10, p. 39).
   
      (4)  2013 m. birželio 28 d. Europos Vadovų Tarybos sprendimas 2013/312/ES, kuriuo nustatoma Europos Parlamento sudėtis (OL L 181, 2013 6 29, p. 57).